कंपनी का दावा- स्टैंडर्ड और हाई डेफिनिशन क्वालिटी में इमेज शेयर कर सकेंगे यूजर्स
WhatsApp's High-Definition (HD) Image Sharing Feature पॉपुलर मैसेजिंग ऐप वॉट्सऐप जल्द एंड्रॉयड और iOS डिवाइस यूजर्स को HD इमेज शेयरिंग फीचर देने वाला है। WABetaInfo की रिपोर्ट के अनुसार
पॉपुलर मैसेजिंग ऐप वॉट्सऐप जल्द एंड्रॉयड और iOS डिवाइस यूजर्स को HD इमेज शेयरिंग फीचर देने वाला है। WABetaInfo की रिपोर्ट के अनुसार, वॉट्सऐप बीटा वर्जन 2.23.12.13 में एंड्रॉयड और 23.11.0.76 बीटा वर्जन में iOS यूजर्स के लिए यह फीचर टेस्ट कर रहा है।
इस फीचर की मदद से वॉट्सऐप यूजर्स 4096 X 2692 पिक्सल रेजोल्यूशन तक की इमेज शेयर कर सकेंगे। इस फीचर के जरिए कंपनी ऐप यूजर के इमेज शेयरिंग एक्सपीरियंस को बेहतर करना चाहती है।
अभी जब यूजर्स वॉट्सऐप के जरिए फोटो शेयर करते हैं तो इमेज की क्वालिटी कम हो जाती है। ऐसे में यह फीचर रोलआउट होने के बाद यूजर्स आसानी से एक-दूसरे को हाई क्वालिटी इमेज शेयर कर सकेंगे।
HD के साथ स्टैंडर्ड क्वालिटी में इमेश शेयर करने का मिलेगा ऑप्शन
WABetaInfo ने जो स्क्रीनशॉट शेयर किया है उसमें दिखाई दे रहा है कि HD क्वालिटी इमेज शेयर करने का ऑप्शन क्रॉप आइकन के ठीक बगल में दिखाई दे रहा है। जब HD ऑप्शन चूज करके इमेज शेयर करते हैं तो इमेज के ठीक नीचे 'HD' वॉटरमार्क लिखा हुआ दिखाई देता है।
इसके साथ ही जब HD इमेज शेयर करने का ऑप्शन टच करेंगे तो स्टैंडर्ड क्वालिटी में भी इमेज शेयर करने का ऑप्शन दिखाई देगा, जिसमें 1600X1052 पिक्सल रेजोल्यूशन तक की इमेज शेयर हो सकेगी।
वॉट्सऐप से HD क्वालिटी में इमेज कैसे भेजे?
आप अभी वॉट्सऐप बीटा वर्जन का इस्तेमाल करके इस फीचर को यूज कर सकते हैं। इमेज शेयर करते समय डिफॉल्ट रूम से क्वालिटी स्टैंडर्ड ही सेलेक्ट होगी। ऐसे में हाई डेफिनिशन क्वालिटी में इमेज शेयर करने के लिए मैनुअली HD ऑप्शन चूज करना होगा। यह फीचर केवल फोटो के लिए है। अगर अच्छी क्वालिटी में वीडियो भेजना चाहते हैं तो उसे डॉक्यूमेंट के रूप में भेज सकते हैं।
अगर आप बीटा वर्जन ऐप यूज नहीं करते हैं, तो आपको स्टेबल वर्जन में HD इमेज शेयरिंग फीचर के रोलआउट होने तक का इंतजार करना होगा। तब तक आप डॉक्यूमेंट फॉर्मेट में अच्छी क्वालिटी में फोटो शेयर कर सकते हैं।
